oo mameng, asahan mo; at ang pangako sa ganang akin ay utang na kinasasanlaan ng karangalan ko at di mangyayaring di ko pagbayaran sukdang ang buhay ko'kailanganin. maneng ang malabis na pangako ay hindi kailangan kung ang mabuting nasa ay siyang papamamayanihin. ang aking pangako mameng ay itaga mo sa bato, at si maneng ay mawawala at di mo na makikitang muli pa kung magkukulang sa kanyang pangungusap. salamat maneng at pinaniniwalaan kong ang kahinaan ko'di mo sasamantalahin upang maapi. oh kailan ma'di ko magagawa ang gayon. ang mga luhang ito na iyong pinapahid nang napakasarap mong halik ay di na muling dudungaw, kung ikaw ay di magbabago sa iyong masuyong anyo. hindi na dadaloy kung dahil sa akin. asahan mo mameng na di ako magbabago. ngayon, ano ang ibig mong aking gawin?. utusan mo maneng ang giliw mo at susundin kang pikit mata, kahit na sa hukay ay lulusong ako nang boong kasayahan kung yaon ang linoloob mo. si maneng ay natigilan sa lakas ng diwa ni mameng.